отразява неблагоприятно върху здравето на животните и има кокцидиостатично въздействие върху целевите видове. Същото заключение е приложимо и за съществуващото разрешение за употреба на фуражната добавка ласалоцид А натрий (Avatec 15 % cc), която съдържа същата концентрация на активното вещество ласалоцид А натрий.
 (6)
 По тази причина съществуващото разрешение за употреба на фуражните добавки ласалоцид А натрий (Avatec 15 % cc) и ласалоцид А натрий (Avatec 150 G) при пилета за угояване и пилета, отглеждани за кокошки носачки, вече не отговаря на условията, определени в член 5 от Регламент (ЕО) No 1831/2003.
 (7)
 Възможно е допълнителни данни във връзка с безопасността при употреба и ефикасността на ласалоцид А натрий (Avatec 150 G) при целевите видове да внесат нови елементи, които биха позволили да бъде преразгледана извършената оценка на тази добавка. В тази връзка заявителят за разрешаване на ласалоцид А натрий (Avatec 150 G) твърди, че могат да бъдат проведени допълнителни проучвания с цел да бъдат доказани безопасността и ефикасността на фуражната добавка при целевите видове. За тази цел заявителят пое ангажимент да представи допълнителни данни по график, като изброи предстоящите проучвания и предвижда резултатите от тях да бъдат налице не по-късно от 31 декември 2021 г. Тези проучвания ще се състоят от проучване на поносимостта и проучвания за ефикасност при подовото отглеждане в клетки на пилета за угояване и пилета, отглеждани за кокошки носачки.
 (8)
 В съответствие с член 13, параграф 2 от Регламент (ЕО) No 1831/2003 действието на разрешението за употреба на фуражните добавки ласалоцид А натрий (Avatec 15 % cc) и ласалоцид А натрий (Avatec 150 G) следва да бъде спряно в очакване на представянето и оценката на допълнителните данни. Мярката за спиране на действието на разрешението следва да бъде преразгледана, след като Органът извърши надлежна оценка на тези данни.
 (9)
 Тъй като по-нататъшната употреба на фуражните добавки ласалоцид А натрий (Avatec 15 % cc) и ласалоцид А натрий (Avatec 150 G) може да породи риск за здравето на животните, фуражните добавки и фуражите, които ги съдържат, следва да бъдат изтеглени възможно най-скоро от пазара. От практически съображения обаче е необходимо да се предвиди ограничен във времето преходен период за изтеглянето на съответните продукти от пазара, който да даде възможност на стопанските субекти надлежно да изпълнят задължението за тяхното изтегляне.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Спиране на действието на разрешението
 Действието на разрешението за употреба на фуражните добавки ласалоцид А натрий (Avatec 15 % cc) и ласалоцид А натрий (Avatec 150 G) при пилета за уговане и пилета, отглеждани за кокошки носачки, се спира.
 Член 2
 Преходни мерки
 1. Складовите наличности от фуражните добавки ласалоцид А натрий (Avatec 15 % cc) и ласалоцид А натрий (Avatec 150 G), предназначени за употреба при пилета за угояване и пилета, отглеждани за кокошки носачки, и съдържащите ги премикси могат да продължат да се пускат на пазара до 30 юли 2021 г. и да се употребяват до 30 август 2021 г. в